kardosdrur/scandi-wiki huggingface dataset:
Alberto Nepomuceno

Alberto Nepomuceno (født 6. juli 1864 i Fortaleza, Ceará - død 16. oktober 1920 i Rio De Janeiro, Brasilien) var en brasiliansk komponist, pianist, violinist, lærer og dirigent. Nepomuceno hører til en af de første brasilianske komponister af betydning.

I 1888 fik han mulighed for at rejse til Europa, hvor han først slog sig ned i Rom og blandt andre samarbejdede med Giovanni Sgambati. I 1890 rejste han videre til Berlin, hvor han studerede komposition med Heinrich von Herzogenberg og videreførte sine piano studier under den berømte lærer Teodor Leszetycki.

Han var personlig ven med Edvard Grieg, fra hvem han høstede en stor inspiration. Han underviste i komposition på Institutio Nacional de Musica i Rio de Janeiro, hvor han bl.a. underviste Heitor Villa-Lobos. Nepomuceno har skrevet en symfoni, orkesterværker, kammermusik, operaer, teatermusik etc.

Udvalgte værker  

 Symfoni (i G-mol) (1893) - for orkester
 Brasiliansk rapsodi (1887) - for orkester
 Flerårig scherzo  (1893) - for orkester
 Gammel suite (1893) - for orkester

Kilde 
 Om Alberto Nepomuceno på musicweb-international.com 

Komponister fra Brasilien
Pianister fra Brasilien
Violinister
Dirigenter
Lærere
Henrique Oswald

Henrique José Pedro Maria Carlos Luis Oswald (født 14. april 1852 i Rio de Janeiro, Brasilien - død 9. juni 1931) var en brasiliansk komponist, pianist, lærer og professor.

Oswald, der havde schweiziske og italienske aner, studerede komposition privat i São Paulo og senere i Firenze, hvor han boede i 30 år. Han bosatte sig igen i Rio de Janeiro i 1911 og blev lærer og senere professor i klaver på Instituto Nacional de Musica.

Oswald har skrevet en symfoni, orkesterværker, klaverstykker, operaer, kammermusik, instrumentalkoncerter etc.

Udvalgte værker 

 Symfoni (1910) - for orkester
 Sinfonietta (1890) - for orkester
 Klaverkoncert (19?) - for klaver og orkester
 Violinkoncert (19?) - for violin og orkester

Kilde 
 Om Henrique Oswald på musicweb-international.com 

Komponister fra Brasilien
Pianister fra Brasilien
Lærere
Personer fra Rio de Janeiro
Richiza

Richiza Eriksdatter ( født omkring 1275- 1308) var datter af Erik Klipping og Agnes af Brandenburg, og tip-tipoldemor til Christian 1. Hun blev tidlig bestemt til brud for fyrst Nicolaus af Werle, fordi man derved kunne få ordnet nogle arvekrav på gods, som han i forening med de brandenburgske markgrever havde i Danmark; allerede som barn sendtes hun over til Mecklenburg for her at opdrages i klosteret Doberan, hvortil hun stod i nært forhold gennem sin farmoder, dronning Margrethe, og 1291 erhvervedes pavens dispensation til ægteskabet. Dette har vel fundet sted kort efter, men om Richizas senere liv vides næsten intet. 

I oktober 1308 stiftede hendes mand sjælemesser for hende i Güstrow, og lige forud er hun rimeligvis død. 

Hun fik i sit ægteskab en søn, Johan, og en datter, Sophie. Richizas broder (og Sophies morbroder) Erik Menved fik i 1310 den unge fyrstinde trolovet med den svenske hertug Erik Magnussen, men denne brød kort efter forholdet for i stedet at ægte den norske kongedatter Ingeborg. Sophie, som allerede var ført til Sverige, blev sendt hjem igen, og Erik måtte erklære, at bruddet ikke hidrørte fra nogen for hende uhæderlig grund, ligesom han måtte bøde en anselig sum penge. Kort efter ægtede hun grev Gerhard 3. af Holsten, og gennem sin datter blev Richiza således stammoder for det oldenborgske kongehus.

Eksterne henvisninger 
Kristian Erslev: "Richiza" (Dansk biografisk Lexikon, XIV. Bind. Resen - Saxtrup , s. 93-94)

Jellingdynastiet
Francis Monkman

Andrew "Francis" Kenneth Monkman (9. juni 1949 i Hampstead, død 12. maj 2023) var en engelsk komponist og keyboardspiller. Han var mest kendt som organist og keyboardspiller i instrumentalgrupperne Curved Air og Sky, som han begge var med til at etablere. 

Monkman studerede orgel og cembalo på Royal College of Music i London. Han spillede herefter med forskellige rockbands og var med til at danne Curved Air i 1970. Han var desuden studiemusiker og spillede blandt andet med The Shadows på dennes 20 Golden Greats-turné (1977-1978). Han var sideman på Brian Bennetts soloalbum Voyage (1978). Monkman mødte i 1979 guitaristen John Williams, med hvem han dannede gruppen Sky. Han har siden komponeret og indspillet som freelancemusiker på sessions til tv og studiejingles.

Referencer

Eksterne henvisninger 
 Om Francis Monkman på Sky-Webside 

Komponister fra England
Organister fra England
Pianister
Sophie af Werle

Sophie af Mecklenburg-Werle (død efter 6. december 1339) var grevinde af Holsten, datter af fyrst Nikolaus 2. af Mecklenburg-Werle (død 1316) og Richiza (død 1308).

Sofia var søsterdatter af kong Erik Menved af Danmark, som i 1310 forlovede hende med hertug Erik Magnusson af Södermanland. Hun blev forud for brylluppet sendt til Sverige, men i 1312 giftede Erik sig i stedet med hertuginde Ingebjørg Håkonsdotter af Norge. Erik måtte da offentligt erklære, at Sofia ikke bar skylden til den opslåede forlovelse. Sofia vendte derefter tilbage til Werle.

Sofia giftede sig omkring 1315 (pavelig dispensation af 1325 og 1326) med grev Gerhard 3. af Holsten (den kullede greve, dræbt 1340), og blev dermed en af Huset Oldenborgs formødre. Parret fik følgende børn:

 Henrik 2. af Holsten (født omkring 1317, død 1385), greve af Holsten
 Nikolaus af Holsten (født omkring 1321, død 1397), greve af Holsten
 Elisabet af Holsten (død 1402), forlovet med kong Håkon Magnusson af Norge og Sverige (1340-1380)

Eksterne henvisninger 
 Kristian Erslev: "Richiza" (Dansk biografisk Lexikon, XIV. bind. Resen - Saxtrup , s. 93-94)

Huset Mecklenburg
Danni Toma

Danni Toma (født Danni Toma Christensen, 15. april 1990 i Aalborg) er en dansk-palæstinensisk rapper, musiker, og sangskriver.
Han er søn af en dansk mor og en palæstinensisk far. Danni Toma udgør en duo, sammen med sin faste producer Noodle.

Karriere 
Danni Toma debuterede i 2010 med den selvfinancerede EP Søndage og Andet Poetisk Bullshit. Udgivelsen er senere blevet fjernet fra alle streamingtjenester, men blev dengang solgt i 500 eksemplarer, og blev rost for dens originalitet. Ligeledes blev deres anden selvfinanserede EP Januar fjernet . Den udkom i Januar 2011. Samme år, i December,  udgav duoen deres tredje selvfinanseret udgivelse i form af "Rige Mænds Jakkesæt". Ep'en udkom og blev solgt i 1000 eksemplarer  og var startskudet på karrieren. Singlen "Det vil ikke altid være (Sådan her)" røg i rotation på P3.  

Året efter medvirkede Danni på både Pato Siebenhaars album "Ca. Lige Her" og Dj Statics roste album "Rolig Under Pres" hvorfra singlen "Går Som En Vinder" udkom. Samme år medvirkede han på begge artisters Danmarks tourne.  

Debutalbummet "Kvinde" udkom til en blandet modtagelse blandt anmeldere i 2013. Denne gang havde de skrevet kontrakt med det københavnske indie-pladeselskab "Fake Diamond Records". Senere i 2015 skrev Politiken om albummet "at det var det mest oversete album i Danmark i 2013".

I 2014 medvirkede Danni Toma på De Eneste Tos andet album "Dobbeltliv" og tog efterfølgende med dem på en Danmarksturné.  

I slutningen af 2015 udkom hans andet album Grå, der modtog stor ros fra kritikerne, og blev bl.a. tildelt 5 stjerner i Gaffa, samt meget flotte ord i både Politiken & Information. Albummet blev desuden nomineret til tre steppeulvepriser i kategorierne, årets album, årets tekstforfatter og årets producer. Samtidig blev albummet nomineret til den prestigefyld pris "Nordic Music Prize 2016" i Oslo. Politiken gav albummet en flot anmeldelse og sagde endevidere om Danni Toma;  

"Danni Toma er en del af kollektivet HvadEvigt, hvor han sammen med blandt andre Lord Siva har gjort Aalborg til det øverste koordinat i et nyt landkort over dansk hiphop, hvor Karl William og Thøger Dixgaard fra aarhuskollektivet Hukaos også regerer." 

Danni Toma har samarbejdet med kunstneren Lars Pank om albumcover til Rige Mænds Jakkesæt.

Efter fire år uden udgivelser, udgav Danni i 2019, EPen 'Dagene Efter' på det københavnske indielabel MØS MØS. 

Året efter i 2020 udgav han en opfølgende EP - Amourøs, på samme label.

Diskografi

EP'er 
 2010 - Søndage Og Andet Poetisk Bullshit (Utilgængelig)
 2011 - Januar (Utilgængelig)
 2011 - Rige Mænds Jakkesæt
 2019 - EP 1 - Dagene Efter 
 2020 - EP 2 - Amourøs

Albums 
 2013 - Kvinde
 2015 - Grå

Referencer

Eksterne henvisninger 
 

Rappere fra Danmark
Musikere fra Danmark
Sangskrivere fra Danmark
Personer fra Aalborg
Landstingets Ombudsmand

Landstingets ombudsmand (grønlandsk: Inatsisartut ombudsmandiat) er det grønlandske selvstyres ombudsmand, der - som i Danmark - agerer uafhængigt af det politiske system. Institutionen er oprettet ved en landstingsbeslutning i 1994. Ombudsmanden vælges af det grønlandske parlament Inatsisartut og kontrollerer på dets vegne, at den offentlige forvaltning under Grønlands selvstyre og de grønlandske kommuner handler i overensstemmelse med gældende ret og god forvaltningsskik.

Landstingets første ombudsmand var den grønlandske jurist Emil Abelsen, der tiltrådte i 1995. Han blev afløst af Vera Leth, der ligeledes er grønlandsksproget og har bestridt posten 1997-2023. Den 1. august 2023 tiltrådte Gedion Jeremiassen som ny ombudsmand.

Eksterne henvisninger 
 Landstingets hjemmeside
 Landstingets ombudsmands hjemmeside

Referencer 

Grønland
Grønlands politik
Etableret i 1994
Lægben

Lægbenet (lat. fibula) er en rørknogle der sammen med skinnebenet (tibia) udgør underbenets knogler. Skinnebenet er en kraftig knogle, mens lægbenet er en tyndere knogle. Begge knogler går fra ankelleddet og op til knæet. 

Fibula er den udvendige (laterale) af de to underbensknogler. Sammenlignet med skinnebenet er lægbenet forskudt væk fra kroppen, så lægbenet starter lidt længere væk fra centrum af kroppen, men når længere ud (den når ikke så højt proximalt som skinnebenet, men længere distalt). Lægbenet er en spinkel knogle med et tyndt skaft og to mindre fortykkede, afrundede ekstremiteter.

Lægbenets primære funktion er støtte til stabiliteten ved ankelleddet.

Skelet
Jens Jakob Thomasen

Jens Jakob Dyhr Thomasen (født 25. juni 1996) er en dansk fodboldspiller, der spiller for Elfsborg.

Klubkarriere 
Thomasen spillede i Øens hold-samarbejdsklubben Sanderum Boldklub, inden han som 11-årig skiftede til Odense Boldklub.

Odense Boldklub 
I juli 2014 skrev Thomasen under på en treårig kontrakt med Odense Boldklub, hvor planen var, at han fortsat det første år skulle være en del af U/19-truppen, mens han i sommeren 2015 blev rykket op i klubbens førsteholdstrup.

Den 24. april 2015 fik Thomasen sin debut for Odense Boldklub, da han startede inde og spillede de første 63 minutter, inden han blev udskiftet for Mathias Greve i en 2-0-sejr over Esbjerg fB i Superligaen 2014-15. Det blev til yderligere to kampe i 2014-15-sæsonen, mens han stadig var U/19-spiller. Begge optrædender skete som indskiftninger i henholdsvis det 57. minut (0-2-nederlag til Brøndby IF) og 58. minut (0-2-nederlag til Randers FC).

Han fik sin kontrakt forlænget den 1. november 2015, således parterne havde papir på hinanden frem til sommeren 2019. Han blev ligeledes kåret til Årets fund af Odense Boldklub som 20-årig. Denne kontrakt blev igen i januar 2018 forlænget med et år frem til sommeren 2020.

Referencer

Eksterne henvisninger 

Fodboldspillere fra Danmark
Fodboldspillere fra Odense Boldklub
Skinneben

Skinnebenet (lat. tibia) er en rørknogle, der sammen med lægbenet udgør underbenets knogler.
Tibia er den mediale af de to underbensknogler; tibia er betydelig tykkere og stærkere end fibula og bærer kroppens vægt. Tibia er efter lårbensknoglen (femur) kroppens største knogle. Proximalt er knoglen forbundet til knæleddet og lårbensknoglen, hvorimens den distalt artikulerer sig til fodens tarsalknogler.

Skelet
Wilhelm Pfeffer

Wilhelm Friedrich Philipp Pfeffer (født 9. marts 1845 i Kassel, død 31. januar 1920 i Leipzig) var en tysk plantefysiolog.

Oprindelig farmaceut helligede Pfeffer sig tidlig de botaniske videnskaber. Han begyndte med floristiske undersøgelser (mosser), men kastede sig snart over plantefysiologien, som han særlig studerede hos Sachs i Würzburg, hvor blandt andet vigtige undersøgelser over proteïnkorn udførtes. En række udmærkede arbejder kom nu i rask følge, således Physiologische Untersuchungen (1873), Die periodischen Bewegungen etc. (1875) og Osmotische Untersuchungen (1877), hvilket sidstnævnte arbejde har fået stor betydning med hensyn til udviklingen af de moderne kemisk-fysikalske teorier for opløsninger. I 1881 udkom Pfeffers store håndbog Pflanzenphysiologie i to bind, der, kritisk sammenfattende datidens viden og pegende på hele rækker af uløste spørgsmål, danner epoke i plantefysiologiens historie, ikke mindst ved en original behandling af pirrings- og reguleringsfænomenerne. Da Pfeffer, efter i nogle år at have været professor i Basel, var kaldet
til Tübingen, lod han sine egne og de talrige elevers arbejder offentliggøre i et særligt tidsskrift Untersuchungen aus dem botanischen Institut Tübingen (1881—88), hvor man finder flere af Pfeffers bedste arbejder, blandt andet de berømte undersøgelser over mikroorganismernes bevægelser, der grundlagde læren om kemotaksis, og de ikke mindre ansete undersøgelser vedrørende slyngtrådes følsomhed. Senere har Pfeffer, der 1887 blev professor i Leipzig, i hvilken stilling han døde, offentliggjort sine arbejder i det sachsiske Videnskabernes Selskabs skrifter, således Beiträge zur Kenntniss der Oxydationsvorgänge in lebenden Zellen (1889), Studien zu Energetik (1892) og Druck- und Arbeitsleistung durch wachsende Pflanzen (1893). 1897—1904 udkom anden ganske omarbejdede udgave af Pflanzenphysiologie, og Pfeffer genoptog da i stort omfang studierne over planternes periodiske bevægelser (Untersuchungen über die Entstehung der Schlafbewegungen, 1907). Pfeffer, der forenede fremragende begavelse med glimrende eksperimentelle evner og en ualmindelig arbejdsdygtighed, har også som lærer haft stor indflydelse på videnskabéns udvikling; elever fra alle lande flokkedes om ham. Af skandinaviske forskere blandt Pfeffers elever kan nævnes af danske: Wilhelm Johannsen, Lauritz Kolderup Rosenvinge, Hjalmar Jensen og Peter Boysen Jensen, af norske: Jørgen Brunchorst, af svenske: Jakob Eriksson, Bengt Jönsson, Oscar Juel og Bengt Lidforss; det ses, at Pfeffers indflydelse på skandinavisk videnskabelighed ikke har været ringe.

Kilder 

 

Botanikere fra Tyskland
Tyskere i 1800-tallet
Tyskere i 1900-tallet
Personer fra Kassel
Gottlieb Konrad Pfeffel

Gottlieb Konrad Pfeffel (født 28. juni 1736 i Kolmar, død 1. maj 1809 sammesteds) var en tysk digter. 

Pfeffel studerede jura i Halle 1751—53, Han blev angrebet af en øjensygdom, der nødvendiggjorde, at han måtte opgive sit studium og i 1757 i Kolmar førte til fuldstændig blindhed. Pfeffel, der 1759 havde giftet sig og levede henved 50 år i et lykkeligt ægteskab, oprettede 1773 med kong Ludvig XV's tilladelse i Kolmar en akademisk protestantisk opdragelsesanstalt, kaldet Krigsskolen. Den vandt hurtig anseelse og blev besøgt af den unge adel, men måtte standse, da den franske revolution udbrød. I 1803 blev han udnævnt til præsident for det evangeliske konsistorium i sin fødeby, hvor der nu er rejst et mindesmærke for ham. Pfeffel har digtet fabler og poetiske fortællinger, som Die Tabakspfeife (1783), der minder stærkt om Gellerts lignende arbejder. Blandt hans bøger må nævnes Poetische Versuche (3 bind, 1761—62), Fabeln, Prosaische Versuche (10 bind, 1810—12), tragedien Der Einsiedler, dramaet Philemon und Baucis, Theatralische Belustigungen, Dramatische Kinderspiele. Hans digtning er i høj grad præget af tidens smag. I senere tid har Anton Buhl udgivet Ausgewählte Fabeln und poetische Erzählungen mit Biographie (Kolmar 1908).

Kilder 
 

Digtere fra Tyskland
Tysksprogede forfattere
Tyskere i 1700-tallet
Tyskere i 1800-tallet
Samara (flod)

Samara (, ) er en flod i Ukraine, biflod til Dnepr fra venstre. Byen Dnipro ligger nær Samaras udmunding i Dnepr.

Samara er 320 km lang og har et afvandingsareal 22.600 km². Vandstanden i floden varierer, først og fremmest fordi floden afvander store områder for smeltende sne. Bredden varierer fra 40 m til 60 m, ved højvande op til 300 m.

Bifloder 

Samara har mere end 20 bifloder, de største er:

Komerciel udnyttelse 

Nedenfor sammenløbet Vovtja er venstre bred af Samara bevokset med skov, som benyttes til rekreative formål bl.a. spabade. Floden er sejlbar til Novomoskovsk. Langs floden er der flere vandkraftværker. Vandgennemstrømningen er reguleret af talrige dæmninger. Vandet i reservoirerne benyttes til kunstvanding, vandforsyning og fiskeri.

Byer ved Samara 

De største byer ved Samara er:

Referencer

Eksterne henvisninger 

Bifloder til Dnepr
Floder i Donetsk oblast
Floder i Kharkiv oblast
Floder i Dnipropetrovsk oblast
Sarzbüttel

Sarzbüttel er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Sarzbüttel er en gestkommune beliggende ved Landesstraße 236 mellem Dellbrück og Nordhastedt; De nærmeste kommuner er Dellbrück og Odderade.

Landskab 
Rundt om Sarzbüttel ligger der moser, længere mod øst også enkelte skove. Den højeste bakke er 24 moh.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Schafstedt

Schafstedt er en by og kommune i det nordlige Tyskland, beliggende i Amt Mitteldithmarschen i den centrale del af Kreis Dithmarschen. Kreis Dithmarschen ligger i den sydvestlige del af delstaten Slesvig-Holsten.

Geografi 
Schafstedt krydses af Bundesautobahn 23, som ved kommunens østgrænse krydser Kielerkanalen på .

I kommunen ligger ud over Schafstedt, landsbyerne Dückerswisch, Hohenhörn, Hanroden og Nordholz.

Eksterne kilder/henvisninger 

 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2013 (XLSX-Data) (Fortschreibung auf Basis des Zensus 2011)

Kommuner i Slesvig-Holsten
Byer i Slesvig-Holsten
Byer i Kreis Dithmarschen
Erhard Ragwitz

Erhard Eberhard Ragwitz (1. september 1933 i Königsberg, Tyskland) er en tysk komponist, lærer. professor og musikforsker.

Ragwitz studerede musik og komposition på Halle Universitet, og på Leipzig Musikkonservatorium hos bl.a. Ottmar Gerster.

Han har skrevet 2 symfonier, orkesterværker, kammermusik, instrumentalværker etc.

Ragwitz underviste som lærer senere professor i komposition på Speciale Musikhochschule Berlin.

Udvalgte værker 

 Symfoni nr. 1 "Sinfonia intrada" (1975) - for orkester
 Symfoni nr. 2 (1980) - for orkester
 Festoverture (1965) - for orkester
 Suite (1965) - for orkester
 "Tre satser" (1967) - for strygeorkester
 "Divertimento" (1968) - for strygeorkester og pauker

Kilde 

 Om Erhard Ragwitz på musicweb-international.com 

Komponister fra Tyskland
Professorer fra Tyskland
UEFA Champions League gruppespil 2005-06

UEFA Champions League gruppespil 2005-06 er en detaljeret gennemgang af gruppespillet i UEFA Champions League 2005-06.

Seedning 
De 32 hold blev delt ind i fire seedningslag. Seedningen blev lavet ud fra UEFAs koefficientliste.

Gruppe A

Gruppe B

Gruppe C

Gruppe D

Gruppe E

Gruppe F

Gruppe G

Gruppe H

Referencer

Eksterne henvisninger 
 UEFA Champions League 2005-06 på uefa.com

Gruppespil 2005-06
2005-06
Karl-Franz Müller

Karl-Franz Müller (født 1. maj 1922, død 5. November 1978 i Wien, Østrig) er en østrigsk komponist og forfatter.

Müller studerede musik og kunst på States Academy of Music and Dramatic Arts i Wien. Han studerede senere komposition hos Hans Pfitzner privat. Til hans mange værker tæller mest symfonier, 17 i alt. Han valgte ofte græske temaer til mange af sine symfonier. Udover symfonier har han kun komponeret orkesterværker.

Udvalgte værker 

 Symfoni for Maskinerne - for orkester
 Arkadisk Symfoni - for orkester
 Loft Symfoni -f for orkester
 Sardisk Symfoni - for orkester
 Symfoni Sarda - for orkester
 Lille Symfoni 1-3 - for kammerorkester
 Efterlignings Symfoni - for orkester
 Mazedonisk Symfoni 1-4 - for orkester
 Proklassisk Symfoni 1 & 2 - for strygeorkester
 Symfoni - for orgel og kammerorkester
 Thessalisk Symfoni - for strygeorkester og harpe

Eksterne henvisninger 
 Om Karl-Franz Müller på musicweb-international.com 

Komponister fra Østrig
Forfattere fra Østrig
Bezalel Academy of Art and Design

Bezalel Academy of Art and Design er Israels akademi for kunst og design. Det er beliggende i Mt. Scopus, og har desuden små campusser i Jerusalem og Tel Aviv.

Eksterne henvisninger 

 

Jerusalem
Uddannelse i Israel
Etableret i 1906
Østre Ringvej (Næstved)

Østre Ringvej  er en 2 sporet ringvej, den er en del af sekundærrute 265 og der går igennem det østlige Næstved. Der kører dagligt omkring 13.500 bilister på vejen.

Østre Ringvej leder trafikken øst om, og den gennemgående trafik uden om bykernen, samt fordeler trafikken ud til de østlige og sydlige boligområder.
Vejen forbinder Vestre Ringvej i øst med Ringstedgade i nord, den har forbindelse til sekundærrute 265 Ny Præstøvej som går mod Præstø. Vejen ender i Ringstedgade i det nordlige Næstved, og som går videre mod Ringsted. 

Vejen blev anlagt i 1938-1941, og i den forbindelse gravede man igennem Mogenstrup Ås åsen frem for at få en plan lige vej.

Vejdirektoratet er i gang med at bygge en ny omfartsvej nord om Næstved, første etape af Ring Nord åbnede for trafik den 24. november 2015, efter denne åbning, blev Østre Ringvej nedgraderet fra primærrute til almindelig vej.

Broer 
En vejbro over jernbanen blev revet ned i 2019 for at gøre plads til en udvidelse af Sydbanen. I mellemtiden blev der etableret omkørsel i byen. Broen, og dermed Østre Ringvej, genåbnede efter fire måneder i september.

Tidligere har der eksisteret to gangbroer over Østre Ringvej, der kunne lede gående over vejen mellem Skyttemarksvej og Kalbyrisvej; M-broen og A-broen (navngivet efter formen på broerne). Førstnævnte blev fjernet i 2017 efter at have stået der i 25 år, og der i stedet etableret et fodgængerovergangsfelt.

Den 18 december 2018 ved middagstid blev A-broen ramt af en lastbil, såledesat broen faldt sammen. Lastbilen væltede ved sammenstødet, og flere dele fra broen føj ind og ramte en afdeling af Ellebækskolen, ingen kom dog til skade. Lastbilchaufføren fik benbrud. I oktober 2019 blev det annonceret, at Næstved Kommune sammen med vognmandens forsikringsselskab Topdanmark var nået til enighed om at genopføre broen.

Kilder 

Veje i Næstved
Ringveje i Danmark
Nikopol (Ukraine)

Nikopol (, ; , ) er en større by i Dnipropetrovsk oblast i det sydlige Ukraine på højre bred af Dnepr, omkring 100 km syd-vest for byen Dnipro. Nikopol er administrativt center i rajonen af samme navn og har  indbyggere. Nikopol har en flodhavn og ligger lige nord for Kakhovskereservoiret.

Historie 
Byen var tidligere en kosakbosættelse med navnet Nikitin Rog, der fik bystatus og sit nuværende navn i 1782. Nikopol har siden 1800-tallet været centrum for Manganudvinding. I April 1935 åbnedes Nikopol sydlige rørfabrik, som senere blev en af de største producenter af stålrør i USSR. Udviklingen på rørfabrikken understøttede fremvæksten af andre 23 industrivirksomheder. I 1937 fik Nikopol status som by regional betydning, og i 1941 var befolkningen vokset til 70.000.

Økonomi og erhverv 

Industrivirksomheder tegner sig i dag for mere end halvdelen af byens samlede indtægter. Hovedparten af byens industri er metalindustri og metalforarbejdning. Metalindustrien tegner sig for 95,6% af den samlede industriproduktion i byen. Industrivirksomheder i Nikopol beskæftiger mere end 19.000 mennesker, eller 45% af det samlede antal arbejdsstyrke på 42.000.

Demografi

Referencer

Eksterne henvisninger 

 

Byer i Dnipropetrovsk oblast
Etableret i 1782